यह परियोजना सार्वजनिक-निजी साझेदारी का हिस्सा है। वीएमआरएफ ने छत्तीसगढ़ सरकार के साथ समझौता पत्र पर हस्ताक्षर किए हैं। इसके लिए राज्य सरकार की ओर से मामूली दाम पर 50 एकड़ जमीन मुहैया कराई गई है। इस अस्पताल में मरीजों को उच्च स्तरीय चिकित्सा, सर्जरी एवं रेडिएशन सुविधाएं किफायती दर पर उपलब्ध कराई जाएंगी। राज्य के स्वास्थ्य मंत्री अजय चंद्राकर ने छत्तीसगढ़ विधानसभा में कहा, 'यह सच नहीं है कि वीएमआरएफ ने कोई और वजह बताई है और परियोजना में बेवजह देरी कर रही है। सच तो यह है कि परियोजना में देरी तकनीकी वजहों से हो रही है।'